Chester’s ขยาย 4 สาขาใหม่ ยกทัพโปรโมชั่นพิเศษ-บริการส่งฟรี
Chester’s ขยาย 4 สาขาใหม่ เพื่อต้องการให้กลุ่มลูกค้าหลากหลายเข้าถึงอาหารรสชาติอร่อย พร้อมจัดเต็มกับโปรโมชั่นพิเศษ และบริการส่งฟรีเพิ่มความสะดวกมากขึ้น
23 ก.ย. 2564

บริษัท เชสเตอร์ฟู้ด จำกัด ธุรกิจร้านอาหารฟาสต์ฟู้ดในเครือ บริษัท เจริญโภคภัณฑ์อาหาร จำกัด (มหาชน) หรือ CPF ผู้นำเมนูไก่ย่าง มากกว่า 30 ปี พิถีพิถันการปรุงด้วยวัตถุดิบสดใหม่ ได้มาตรฐาน ภายใต้แบรนด์เชสเตอร์ (Chester’s) ฉลองเปิดตัวร้านใหม่ 4 สาขา ได้แก่ สาขาเซ็นทรัลพระราม 9 เดอะมอลล์ท่าพระ บิ๊กซี พระราม 2 และปั๊มน้ำมัน ปตท.ราชพฤกษ์ 3  ในรูปแบบที่ทันสมัยและจัดสรรพื้นที่ให้เหมาะสมกับกลุ่มลูกค้าที่เข้าไปใช้บริการ ภายใต้มาตรการป้องกันโควิด-19 อย่างเคร่งครัด พร้อมขนทัพโปรโมชั่นพิเศษและบริการจัดส่งฟรี เพิ่มความสะดวกมากขึ้น
ด้านนางสาวลลนา บุญงามศรี รองกรรมการผู้จัดการอาวุโส ธุรกิจร้านอาหาร เปิดเผยว่า เชสเตอร์ขยายสาขาเพิ่มเติม เพื่อต้องการให้กลุ่มลูกค้าหลากหลายได้เข้าถึงอาหารรสชาติอร่อย ปรุงด้วยสูตรพิเศษ ทั้งไก่ย่างและเมนูข้าวตามแบบฉบับเอกลักษณ์ของเชสเตอร์ ซึ่งภายในปีนี้บริษัทฯตั้งเป้าจะขยายร้านเพิ่มอีก 6 สาขา ทั้งในกรุงเทพฯ ปริมณฑล และต่างจังหวัด ทั้งนี้ สถานการณ์โควิด-19 ทำให้พฤติกรรมของผู้บริโภคเปลี่ยนไป ทางเชสเตอร์จึงมีบริการจัดส่งอาหารฟรี เฉพาะช่องทางเชสเตอร์เดลิเวอรี่ เมื่อสั่ง 200 บาทขึ้นไป
อีกทั้งเชสเตอร์ยังเอาใจลูกค้าแบบจัดเต็มด้วยโปรโมชั่น “ไก่ทอดซอสน้ำปลา” เมนูขึ้นชื่อของเชสเตอร์ ที่ได้รับการรีวิวว่า อร่อยกลมกล่อมสุดๆ เริ่มจาก ชุดไก่ทอดซอสน้ำปลา 1 แถม 1 ในชุดประกอบด้วย ไก่ทอดซอสน้ำปลา 4 ชิ้น พร้อมข้าวสวย 2 ที่ และเป๊ปซี่ 22 ออนซ์ 2 แก้ว พิเศษ 149 บาท (จากปกติราคา 298 บาท) หรือ ชุดไก่ทอดซอสน้ำปลา 8 ชิ้น พร้อมข้าวสวย 2 ที่ ลด 50% เหลือเพียง 189 บาท (จากปกติ 378 บาท) ตั้งแต่วันนี้ – 15 ตุลาคม 2564 สามารถสั่งซื้อได้ที่ช่องทางเชสเตอร์เดลิเวอรี่เว็บไซด์ www.chesters.co.th หรือโทรสั่ง 1145 หรือแอปพลิเคชันเดลิเวอรี่ต่างๆ
ส่วนลูกค้าที่ชอบความตื่นเต้นมาร่วมสนุกลุ้นไปด้วยกันกับ “กล่องลับเชสเตอร์” เลือกสุ่มความอร่อยด้วยตัวเอง เพียงกล่องละ 169 บาท ซึ่งเมนูภายในกล่อง มีมูลค่ารวมมากกว่า 250 บาท โดยสั่งผ่านเว็บไซต์เชสเตอร์เท่านั้น ตั้งแต่วันนี้ – 15 ตุลาคม 2564 เช่นกัน นอกจากนี้ลูกค้าสามารถรับสิทธิพิเศษและทราบโปรโมชั่นดีๆ ก่อนใคร เพียงแค่แอดไลน์เป็นเพื่อนกับเชสเตอร์ได้ที่ @chestersthai
สำหรับเชสเตอร์ร้านใหม่ทั้ง 4 สาขา จะแบ่งเป็นร้านที่อยู่พื้นที่ในห้างสรรพสินค้า ได้แก่ สาขาเซ็นทรัลพระราม 9 ตั้งอยู่ชั้น B ใกล้ท็อปส์ ซูเปอร์มาร์เก็ต ให้บริการตั้งแต่เวลา 11.00 – 20.00 น., สาขาเดอะมอลล์ท่าพระ ตั้งอยู่ชั้น B โซนกูร์เมต์ มาร์เก็ต ตั้งแต่เวลา 10.00-19.30 น. และบิ๊กซี พระราม 2 ตั้งอยู่ชั้น 2 บริเวณศูนย์อาหาร ตั้งแต่เวลา 10.00 – 19.00 น. ซึ่งทั้ง 3 สาขาเปิดให้บริการทุกวัน เพื่อเอาใจลูกค้ากลุ่มวัยทำงานและครอบครัวรุ่นใหม่ที่มาเลือกซื้อของภายในห้างสรรพสินค้า เพราะเราพร้อมเสิร์ฟความสุขด้วยอาหารอร่อยให้ทุกท่านรับประทาน
ขณะที่สาขาปั๊มน้ำมัน ปตท.ราชพฤกษ์ 3 ตั้งอยู่บนถนนราชพฤกษ์ เปิดให้บริการทุกวัน ตั้งแต่เวลา 10.00 – 19.00 น. ตอบโจทย์ลูกค้าที่อาศัยบริเวณนั้น รวมถึงผู้ที่มาใช้บริการในปั๊มน้ำมัน สามารถซื้อติดไม้ติดมือกลับไปรับประทานที่บ้านได้ทันที
ทั้งนี้ร้านเชสเตอร์ทุกสาขาทั่วประเทศ ได้ปฏิบัติตามมาตรฐานป้องกันโควิด-19 ของกระทรวงสาธารณสุขอย่างเข้มงวดเพื่อความปลอดภัยสูงสุด ทั้งการตรวจวัดอุณหภูมิ สวมหน้ากากอนามัย และล้างมือด้วยเจลแอลกอฮอล์ก่อนเข้าร้าน ตลอดจนเว้นระยะห่างทางสังคมระหว่างเข้าแถวชำระค่าสินค้า จัดที่นั่งพิเศษสำหรับไรเดอร์ และทำความสะอาดอุปกรณ์ภายในร้านด้วยน้ำยาฆ่าเชื้อ เพื่อสร้างความมั่นใจในสินค้าและบริการแก่ผู้บริโภคได้รับประทานอาหารอร่อย มีคุณภาพ สะอาด และปลอดภัยในทุกเมนู
 